Il-Ministeru tas-Saħħa ħabbar it-tneħħija ta' iżjed miżuri tal-Covid-19 minn nhar it-Tnejn li ġej, fosthom li l-bars, ir-ristoranti, il-każini u l-isnackbars jistgħu jdumu miftuħin sas-2am, meta dan ikun permess mil-liċenzja tal-istabbiliment. Ġie spjegat li stabbilimenti li l-liċenzja tagħhom tesiġi li jagħlqu qabel is-2am għandhom jagħlqu fil-ħin stabbilit fl-istess liċenzja. X'miżuri oħra se jiġu llaxkati fit-28 ta' Ġunju? Mezzi ta' trasport tal-baħar se jitħallew joperaw b'65% tal-ammont ta' passiġġiera li huma liċenzjati li jtellgħu; Se jiftħu l-waterparks; L-isport bil-kuntatt tat-tfal ta' taħt is-17-il sena se jerġa' jibda jsir (b'hekk l-isport bil-kuntatt tal-etajiet kollha jista' jissokta); Jistgħu jkomplu jsiru l-fitness classes; Il-ħinijiet taż-żjarat tas-swali ewlenin f'Mater Dei se jiżdiedu: mill-11.30am sas-1pm, u mit-3pm sat-8pm. Il-Ministeru spjega li billi l-ammont ta' każijiet ġodda tal-Covid-19 baqa' stabbli, ġiet ikkonfermata d-deċiżjoni li minn nhar l-Erbgħa, l-1 ta' Lulju, kull min ħa d-dożi kollha tal-vaċċin u għaddew 14-il ġurnata mill-aħħar doża u għandu fil-pussess tiegħu ċ-ċertifkat tal-vaċċin, se jkun jista' jibqa' mingħajr maskra f'postijiet pubbliċi fil-miftuħ. Dan sakemm ma jinġemgħux iżjed minn żewġ persuni mlaqqmin flimkien. Tfal ta' taħt it-12-il sena jistgħu jibqgħu bla maskra sakemm ikunu akkumpanjati minn persuna mlaqqma kontra l-Covid-19. Meta ħabbar dan il-Ministru tas-Saħħa Filmat: Mill-1 ta' Lulju min ħa t-tilqima jista' joqgħod bla maskra f'post miftuħ Il-protokolli kollha li jirregolaw il-miżuri li se jiġu llaxkati jinsabu hawn. Aqra wkoll Illum jibdew jirċievu l-istediniet għall-vaċċin dawk ta' bejn 12 u 15-il sena